বৃত্র
বৃত্র (সংস্কৃত: वृत्र) হল হিন্দুধর্মে বৈদিক সর্প, দানব, খরা, অশুভ ও বিশৃঙ্খলা এবং ইন্দ্রের  প্রতিপক্ষ। বৃত্রকে অসুর হিসেবে চিহ্নিত করা হয়। বৃত্রের অপর নাম অহি বা সর্প। অহি ষোলো পাকে ইন্দ্রকে আবৃত করেছিল। বৃষ্টিপাতে বাদাসৃষ্টিকারী কুণ্ডলীকৃত সর্পাকার মেঘ দেখে ঋষিগণ অহি বা সর্প কল্পনা করেছিলেন যা সূর্যকে আবেষ্ঠিত করেছিল। ইন্দ্র বৃত্রকে হত্যা করেন। বৃত্রবধের ফলে বৃষ্টিধারা পতিত হয়ে সমুদ্রাভিমুখী হয়।